**Likumprojekta „Grozījumi Civilprocesa likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| **1.** | **Pamatojums** | Grozījumi Civilprocesa likumā sagatavoti biedrības „Latvijas Komercbanku asociācija” un Latvijas Zvērinātu tiesu izpildītāju padomes kopīgi izveidotas zvērinātu tiesu izpildītāju un kredītiestāžu datu elektroniskās apmaiņas projekta darba grupas ietvaros sadarbībā ar Tiesu administrāciju. Minētā darba grupa izveidota ar mērķi izvērtēt iespēju ieviest datu elektroniskas apmaiņas sistēmu starp kredītiestādēm un zvērinātiem tiesu izpildītājiem.  |
| **2.** | **Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība** | Atbilstoši Tiesu izpildītāju likuma 2. pantam tiesu un citu institūciju nolēmumu izpildi veic zvērināti tiesu izpildītāji. Saskaņā ar Tiesu izpildītāju likuma 41. pantu, veicot amata darbības, zvērināts tiesu izpildītājs ir tiesīgs ar amata pienākumu pildīšanu saistīto nepieciešamo informāciju motivēti pieprasīt no valsts un pašvaldību iestādēm un institūcijām, kā arī no visām fiziskajām un juridiskajām personām, ciktāl to neierobežo speciālās tiesību normas. Tiesu izpildītāju likuma 45. panta pirmā daļa paredz, ka zvērināti tiesu izpildītāji pēc savas iniciatīvas veic visus likumā noteiktos pasākumus un izmanto visus likumā paredzētos līdzekļus un metodes, lai ātri un kvalitatīvi pildītu tiesas un citu institūciju nolēmumus. Savukārt otrā daļa paredz, ka zvērināts tiesu izpildītājs, pildot amata darbības, piemēro Civilprocesa likumu un citus normatīvos aktus, kā arī ievēro Latvijas Zvērinātu tiesu izpildītāju padomes apstiprināto metodiku un tiesu prakses atziņas. Tādējādi materiālās tiesību normas paredz, ka zvērinātam tiesu izpildītājam jāveic visas nepieciešamās darbības, lai ātri un efektīvi izpildītu amata darbības, tai skaitā pieprasot no iestādēm nepieciešamo informāciju par uz parādnieka vārda atvērtiem kontiem kredītiestādēs, kuros varētu atrasties noguldījumi.Zvērināts tiesu izpildītājs pēc tam, kad izpildu lieta ir ievesta pret attiecīgo parādnieku, drīkst piemērot dažādus piespiedu izpildes līdzekļus, ievērojot piedzinēja norādījumu. Lai veiktu piespiedu izpildi, zvērināts tiesu izpildītājs pret parādniekiem ir tiesīgs piemērot Civilprocesa likuma 557. pantā noteiktos piespiedu izpildes līdzekļus, tai skaitā, piedziņas vēršanu uz naudu, kas parādniekam pienākas no citām personām (darba samaksu, tai pielīdzinātiem maksājumiem, citiem parādnieka ienākumiem, noguldījumiem kredītiestādēs). Civilprocesa likuma 72. nodaļa „Piedziņas vēršana uz darba samaksu, tai pielīdzinātajiem maksājumiem un citām naudas summām” precizē kārtību, kādā minētais piespiedu izpildes līdzeklis piemērojams.Vispārīgo tiesisko pamatu zvērināta tiesu izpildītāja rīcībai, dodot rīkojumus un veicot informācijas pieprasījumus attiecībā uz parādnieka mantisko stāvokli, nosaka Tiesu izpildītāju likuma 41. pants un Civilprocesa likuma 551. pants. Proti, saskaņā ar Tiesu izpildītāju likuma 41. pantu, veicot amata darbības, zvērināts tiesu izpildītājs ir tiesīgs ar amata pienākumu pildīšanu saistīto nepieciešamo informāciju motivēti pieprasīt no valsts un pašvaldību iestādēm un institūcijām, kā arī no visām fiziskajām un juridiskajām personām, ciktāl to neierobežo speciālās tiesību normas. Savukārt Civilprocesa likuma 551. panta pirmā daļa nosaka, ka tiesu izpildītāja prasības un rīkojumi, izpildot tiesu un citu institūciju nolēmumus, ir obligāti fiziskajām un juridiskajām personām visā valsts teritorijā.Zvērināts tiesu izpildītājs, saņemot izpildei izpildu dokumentu, pārbauda parādnieka mantisko stāvokli, nosūtot pieprasījumus uz reģistriem, kuros tiek uzkrāta informācija par fizisko personu ienākumiem vai mantisko stāvokli, kā arī informācija par fiziskās personas statusu, proti, vai konkrētā persona ir dzīva, mirusi, kāds ir tās ģimenes stāvoklis, kā arī citas ziņas. Tiesu izpildītājs ir tiesīgs nepastarpināti pieprasīt ziņas par parādnieka īpašumiem un ienākumiem no visiem valsts nozīmes reģistriem, kā arī kredītiestādēm un citām trešajām personām.Atbilstoši Civilprocesa likuma 599. panta trešajai daļai, ja parādniekam ir noguldījums kredītiestādē, zvērināts tiesu izpildītājs nosūta kredītiestādei rīkojumu ar norādi veikt minēto naudas līdzekļu apķīlāšanu piedzenamās summas un sprieduma izpildes izdevumu apmērā un to pārskaitīšanu zvērināta tiesu izpildītāja depozīta kontā. Vienlaikus atbilstoši minētajai tiesību normai, dodot rīkojumu kredītiestādei, naudas līdzekļu apķīlāšana veicama, ievērojot Civilprocesa likuma 1. pielikuma 3. punktā noteiktos ierobežojumus attiecībā uz parādnieku, proti, parādniekam saglabājot līdzekļus vienas minimālās mēneša algas apmērā, bet uzturlīdzekļu piedziņas lietās - 50% no minimālās mēnešalgas. Kredītiestādes pienākums ir kontrolēt, ka parādniekam reizi mēnesī ir pieejama attiecīgā summa. Ja kredītiestādes kontā neatrodas visa piedzenamā summa, kontam tiek saglabāts apķīlājums un tehnisku iemeslu dēļ kredītiestādes klientiem pēc konta apķīlāšanas bieži vien nav iespējams pašiem rīkoties ar internetbanku vai izņemt naudu bankomātos, jo kredītiestādes nevar garantēt, ka parādnieks izlietos tikai tam saglabātos naudas līdzekļus minimālās mēneša darba algas vai 50% no minimālās darba algas apmērā (atkarībā no piedziņas veida). Tādēļ parādnieks, kura konts apķīlāts, saglabātos naudas līdzekļus var saņemt tikai skaidrā naudā jebkurā bankas filiālē.Kārtībā, kādā šobrīd tiek īstenots piespiedu izpildes līdzeklis – piedziņas vēršana uz parādnieka noguldījumiem kredītiestādēs – ir konstatējamas vairākas nepilnības.Tiesu un citu institūciju nolēmumu izpildes efektivitāte ir neatraujami saistīta ar ātru un ērtu minēto nolēmumu izpildei nepieciešamās informācijas iegūšanu. Proti, sekmīgas nolēmuma izpildes pamatnosacījums ir informācijas par parādnieka mantisko stāvokli ieguve. Jo ātrāka ir ziņu ieguves metode un pilnīgāka iegūtā informācija, jo lielāka iespēja nodrošināt izpildi. Šā brīža informācijas ieguves kārtība no kredītiestādēm ir laikietilpīga un finansiāli dārga, ņemot vērā apstākli, ka zvērinātu tiesu izpildītāju rīkojumi tiek gatavoti un apstrādāti manuāli, turklāt sarakste tiek organizēta rakstveidā, izmantojot pasta pakalpojumus. Ja zvērināts tiesu izpildītājs konkrēti zina, kurā kredītiestādē parādnieks ir atvēris kontu, tad rīkojums par kontā esošo līdzekļu apķīlāšanu tiek sūtīts tieši šai kredītiestādei. Taču vairumā gadījumu piedzinēja rīcībā šādu ziņu nav. Ņemot vērā apstākli, ka uzsākot piedziņas vēršanu uz parādniekam piederošiem naudas līdzekļiem un noguldījumiem kredītiestādēs, zvērināts tiesu izpildītājs nolēmuma izpildes sākumā nezina, kurās kredītiestādēs parādnieks ir atvēris bankas kontus, lai netiktu nesamērīgi palielināti sprieduma izpildes izdevumi parādniekam, zvērināti tiesu izpildītāji rīkojumu apķīlāt parādnieka iespējamos naudas līdzekļus kredītiestādē sūta tikai uz populārākajām kredītiestādēm, nepārbaudot visas Latvijas Republikā reģistrētās kredītiestādes.Tā iemesla dēļ, ka zvērinātam tiesu izpildītājam nav informācijas par to, kurās kredītiestādēs parādnieks ir atvēris kontu, visām kredītiestādēm vienlaicīgi tiek dots identiska satura rīkojums par naudas līdzekļu apķīlāšanu un vienlaicīgi pārskaitīšanu uz zvērināta tiesu izpildītāja depozīta kontu. Minētā rezultātā, ja parādniekam ir noguldījumi vairākās kredītiestādēs, praksē var veidoties situācijas, kurās tiek apķīlāta (pārskaitīta uz zvērināta tiesu izpildītāja depozīta kontu) summa, kas ir lielāka nekā piedzenamā parāda apmērs. Ņemot vērā apstākli, ka naudas līdzekļi ir jau pārskaitīti uz zvērināta tiesu izpildītāja depozīta kontu, pār mēru apķīlāto līdzekļu atgriešanai parādniekam jāveic naudas līdzekļu pārskaitījums no zvērināta tiesu izpildītāja depozīta konta Valsts kasē uz parādnieka kontu kredītiestādē, tādējādi pār mēru apķīlātās summas atgriešana parādniekam gan minētā nodrošināšanai nepieciešamā laika patēriņa dēļ (saņemto depozītu summu pārbaude, maksājuma uzdevuma sagatavošana), gan kredītiestāžu iekšējo noteikumu dēļ var prasīt vairākas dienas. (Saskaņā ar Ministru kabineta 2012. gada 5. jūnija noteikumiem Nr. 387 „Kārtība, kādā Valsts kase nodrošina maksājumu pakalpojumu sniegšanu” Valsts kase pieņem un izpilda maksājuma rīkojumus, ieskaitot saņēmēja maksājumu pakalpojumu sniedzēja kontā ne vēlāk kā līdz nākamās darbdienas beigām pēc to saņemšanas Valsts kasē. Uz kārtējo darbdienu tiek attiecināti visi izpildei nosūtītie maksājuma rīkojumi, kuri Valsts kasē ir saņemti līdz plkst.15.30. Laika ziņā vēlāk saņemtie rīkojumi tiek uzskatīti par saņemtiem nākamajā darbdienā. Tāpat iekšzemes pārskaitījumi starp dažādām kredītiestādēm, naudas līdzekļu nodošana saņēmēja kredītiestādes rīcībā tiek nodrošināta tajā pašā darba dienā tikai gadījumā, ja maksājuma uzdevums kredītiestādē iesniegts līdz konkrētam laikam (klīringa process).).Turklāt šādā gadījumā katrā kredītiestādē parādniekam tiek saglabāti līdzekļi vienas minimālās mēnešalgas apmērā (uzturlīdzekļu piedziņas lietās - 50% no minimālās mēnešalgas), kas atzīstams par neatbilstošu Civilprocesa likuma 599. panta trešajā daļā ietvertās normas mērķim un būtiski kaitē izpildes procesa interesēm.Saskaņā ar Tiesu izpildītāju likuma 2. pantu zvērināti tiesu izpildītāji veic tiesu un citu institūciju nolēmumu izpildi, kā arī citas likumā noteiktās darbības, savukārt atbilstoši minētā likuma 5. pantam zvērināti tiesu izpildītāji amata darbībā ir pielīdzināti valsts amatpersonām. Nodrošinot tiesas sprieduma un citu likumā noteikto valsts institūciju lēmumu piespiedu izpildi, zvērināti tiesu izpildītāji realizē valsts noteiktu funkciju. Ņemot vērā minēto, kā arī lai maksimāli optimizētu un paātrinātu izpildes procesa nodrošināšanai nepieciešamās informācijas ieguvi, tādējādi būtiski atvieglojot nolēmumu izpildes veikšanu, paredzams risinājums datu par parādnieka noguldījumiem kredītiestādēs apmaiņu starp kredītiestādēm un zvērinātiem tiesu izpildītājiem, kā arī zvērinātu tiesu izpildītāju rīkojumu par naudas līdzekļu apķīlāšanu organizēt elektroniski.Likumprojekts paredz ieviest no šobrīd spēkā esošās kārtības funkcionāli atšķirīgu datu apmaiņas modeli starp zvērinātiem tiesu izpildītājiem un kredītiestādēm. Piedāvātais risinājums paredz noteikt iespēju sprieduma izpildes nodrošināšanai nepieciešamo datu apmaiņu organizēt elektroniski starp Izpildu lietu reģistra informācijas sistēmu un kredītiestāžu informācijas sistēmām. Šāda sadarbības modeļa ieviešana paātrinātu informācijas apmaiņu, nodrošinātu ērtāku un ekonomiskāku informācijas ieguves veidu, ietaupot gan zvērinātu tiesu izpildītāju un kredītiestāžu cilvēka darba resursus (pieprasījumu sagatavošana, nosūtīšana, reģistra informācijas pārbaude, atbildes vēstules sagatavošana un nosūtīšana), gan naudas (kancelejas un pasta izdevumi) resursus, samazinātu manuālo kļūdu skaitu, kā arī nodrošinātu efektīvu rīku parādnieku noguldījumu nepamatotas apķīlāšanas novēršanai.Zvērinātu tiesu izpildītāju rīkojumu sagatavošanu un kredītiestāžu datu saņemšanu plānots veidot caur Izpildu lietu reģistru. Tiesu izpildītāju likuma 156.1 pants paredz, ka zvērināti tiesu izpildītāji, veicot amata darbības, lieto Izpildu lietu reģistru. Izpildu lietu reģistrs ir valsts informācijas sistēma. Saskaņā ar Tiesu izpildītāju likuma 156.1 panta otro daļu Izpildu lietu reģistra un tā programmnodrošinājuma īpašniece ir Latvijas valsts. Reģistra pārzinis un turētājs ir Tiesu administrācija.Ņemot vērā apstākli, ka, lai uzsāktu datu apstrādes sadarbību likumprojektā paredzētajā kārtībā, nepieciešams izstrādāt attiecīgu datu apmaiņas funkcionalitāti kredītiestāžu lokālajās informācijas sistēmās, kas saistīts ar finanšu līdzekļu ieguldījumu, atbilstoši likumprojektā plānotajai iecerei datu apmaiņas organizēšana elektroniski plānots attiecināt uz tām kredītiestādēm, kuras būs noslēgušas vienošanos par datu elektronisku apmaiņu ar Izpildu lietu reģistra turētāju – Tiesu administrāciju. Attiecībā uz datu ieguvi no tām kredītiestādēm, kas nebūs noslēgušas vienošanos par datu elektronisku apmaiņu, likumprojekts saglabā šobrīd Civilprocesa likumā esošo regulējumu.Ņemot vērā minēto, iesniegti priekšlikumi paredz veikt grozījumus Civilprocesa likumā:1. šobrīd Civilprocesa likumā noteikto kārtību, kādā tiek nodrošināta parādniekam piederošo naudas līdzekļu kredītiestādēs apķīlāšana un piedziņas vēršana uz to (Civilprocesa likuma 142. un 599. pants), attiecinot tikai uz tām kredītiestādēm, kas nav noslēgušas vienošanos par elektronisko datu apmaiņu;
2. papildinot Civilprocesa likumu ar jaunu 599.1 pantu, kas nosaka lēmuma par prasības nodrošināšanu izpildes un piedziņas procesa kārtību attiecībā uz tām kredītiestādēm, kuras noslēgušas līgumu ar Tiesu administrāciju par rīkojumu pieņemšanu un datu apmaiņu elektroniskā formā.

Ar likumprojektu plānotais datu apmaiņas modelis paredz ka zvērināts tiesu izpildītājs kredītiestādēm secīgi dod divu veidu rīkojumus (šobrīd – viens rīkojums par naudas līdzekļu apķīlāšanu un pārskaitīšanu zvērināta tiesu izpildītāja depozīta kontā):**1. rīkojums**, uzsākot piedziņu - visām kredītiestādēm prasība par parādniekam piederošu noguldījumu apķīlāšanu zvērināta tiesu izpildītāja rīkojumā norādītās summas apmērā līdz tālāku norādījumu saņemšanai;**2. rīkojums** triju darba dienu laikā pēc kredītiestāžu informācijas saņemšanas un izvērtēšanas - katrai bankai individuāli dota prasība par:- konkrēta apjoma naudas līdzekļu pārskaitīšanu uz zvērināta tiesu izpildītāja depozīta kontu līdz piedzenamās summas un sprieduma izpildes izdevumu dzēšanai;- konkrēta apjoma naudas līdzekļu pārskaitīšanu uz zvērināta tiesu izpildītāja depozīta kontu, saglabājot attiecībā uz parādnieku naudas līdzekļus likumā noteiktajā apmērā;- par iepriekš dotā rīkojuma atcelšanu.Tādējādi atbilstoši likumprojektā paredzētajai kārtībai paredzēts, ka zvērināts tiesu izpildītājs, uzsākot konkrētā piespiedu izpildes līdzekļa piemērošanu, Izpildu lietu reģistrā izveido informācijas pieprasīšanas rīkojumu par parādnieka finanšu līdzekļu pietiekamību piedzenamās summas apmērā un par piedzenamās summas apķīlāšanu (599.1 panta otrā daļa). Līdz tālāku rīkojumu saņemšanai parādnieka naudas līdzekļi tiek saglabāti kredītiestādes kontā. Līdz ar to, ja zvērināta tiesu izpildītāja rīkojums par noguldījumu apķīlāšanu tālākā izpildes procesā atceļams (piemēram, izpildu lietā piedzenamā summa ir pilnībā segta, izmantojot citus piespiedu izpildes līdzekļus), nav nepieciešams veikt pārmēru apķīlāto līdzekļu pārskaitījumu no zvērināta tiesu izpildītāja depozīta konta Valsts kasē uz parādnieka kontu kredītiestādē, nodrošinot parādniekam ātrāku faktisku piekļuvi saviem naudas līdzekļiem. Par zvērināta tiesu izpildītāja rīkojuma saņemšanu kredītiestāde nosūta paziņojumu Izpildu lietu reģistram (599.1 panta trešā daļa). Šāda prasība likumprojektā ietverta, jo, nesaņemot informāciju no kredītiestādes par rīkojuma saņemšanu, zvērināts tiesu izpildītājs nevar būt pārliecināts, vai rīkojums kredītiestādē vispār saņemts un vai ir uzsākta tā izpilde.Pēc rīkojuma saņemšanas izpildei kredītiestāde vienas darba dienas laikā zvērinātam tiesu izpildītājam sniedz informāciju par:- apķīlātās summas apmēru;- to, ka rīkojuma saņemšanas dienā parādnieka kontā kredītiestādē nav pieejamu naudas līdzekļu.Izpildot zvērināta tiesu izpildītāja rīkojumu (1. rīkojums), kredītiestāde sniedz atbildi zvērinātam tiesu izpildītājam par konta esamību un apķīlātās summas apmēru. Ja konta atlikums ir lielāks, kā piedzenamā summa, kredītiestāde nesniedz informāciju par parādnieka kontā esošo naudas līdzekļu kopējo apmēru.Ziņu saņemšana no kredītiestādes par to, vai parādniekam ir konts kredītiestādē un vai tajā ir apķīlājami naudas līdzekļi, ir būtiska, lai ievērotu Civilprocesa likuma 570. panta trešajā daļā un 572. pantā noteikto piespiedu izpildes līdzekļu piemērošanas secību. Saskaņā ar Civilprocesa likuma 570. panta trešo daļu piedziņas vēršana uz parādnieka – fiziskas personas – nekustamo īpašumu pieļaujama, ja piemērojot citus piespiedu izpildes līdzekļus, piedzinēja prasījumu saprātīgā termiņā nav iespējams apmierināt. Tāpat atbilstoši Civilprocesa likuma 572. pantam piedziņu no parādnieka – juridiskās personas - pēc izpildu dokumentiem tiesu izpildītājs vispirms vērš uz juridiskās personas naudas līdzekļiem, kuri atrodas kredītiestādēs. Tādējādi, nesaņemot informāciju no kredītiestādes par to, ka rīkojumu ir iespējams izpildīt, zvērināts tiesu izpildītājs nepamatoti var veikt tālākas darbības parāda piedziņai, vēršot piedziņu uz parādnieka kustamo mantu un nekustamo īpašumu, neievērojot Civilprocesa likumā noteikto regulējumu.Kredītiestāde nesniedz informāciju par to, ka parādniekam konkrētajā kredītiestādē konta nav (599.1 panta ceturtā daļa). Ja saņemts kredītiestādes paziņojums par rīkojuma saņemšanu, un līdz ar to nepastāv šaubas par to, ka tas saņemts izpildei, tālākas informācijas nesniegšana liecina par to, ka parādniekam kredītiestādē konta nav.Līdz turpmākam zvērināta tiesu izpildītāja rīkojumam (2. rīkojums) ir aizliegts apķīlāto summu izmaksāt citai personai, kā arī parādniekam ar to rīkoties (599.1 panta piektā daļa). Šādas prasības iekļaušana ļauj zvērinātam tiesu izpildītājam gūt pārliecību, ka naudas līdzekļi kredītiestādes paziņotajā apmērā ir rezervēti izpildes procesa vajadzībām, un plānot tālākas darbības parāda piedziņai.Atbilstoši likumprojektā paredzētajam (599.1 panta sestā daļa) zvērināts tiesu izpildītājs, vadoties pēc saņemtās informācijas, triju darba dienu laikā izveido individualizētus rīkojumus kredītiestādēm par konkrēta apjoma naudas līdzekļu pārskaitīšanu uz zvērināta tiesu izpildītāja depozīta kontu, izlemj, kurā kredītiestādē parādniekam saglabājami brīvi pieejami naudas līdzekļi likumā noteiktajā apmērā vai dod rīkojumu par iepriekš dotā rīkojuma atcelšanu.Vienlaikus likumprojektā ietvertā 599.1panta sestā daļa cita starp nosaka prasību saglabāt attiecībā uz parādnieku naudas līdzekļus Civilprocesa likuma 1. pielikuma 3. punktā noteiktajā apmērā. Atzīstams, ka, nepastāvot nekādiem ieturējuma apmēra ierobežojumiem, varētu rasties situācija, kurā pēc ieturējumu izdarīšanas parādniekam nepaliek nekāds darba samaksas vai tai pielīdzināto maksājumu pārpalikums. Lai to nepieļautu, Civilprocesa likuma 599. pantā šobrīd spēkā esošajā redakcijā ir noteikts konkrēts naudas līdzekļu apmērs, kas saglabājams pēc ieturējumu izdarīšanas atbilstoši izpildu dokumentam. Ar likumprojektu tiek nostiprināts, ka identiska prasība tiek saglabāta arī attiecībā uz tiem gadījumiem, kad piedziņas vēršana uz noguldījumiem kredītiestādēs tiks organizēta datu elektroniskas apmaiņas ietvaros.Šāds piespiedu izpildes līdzekļa – piedziņas vēršana uz noguldījumiem kredītiestādēs – piemērošanas modelis atzīstams par efektīvu un samērīgu gan, raugoties no izpildes efektivitātes viedokļa, gan kredītiestāžu klientu (parādnieku) interešu aizsardzības viedokļa.Informācijas par zvērināta tiesu izpildītāja sagatavotajiem rīkojumiem un aktuālajām parāda un sprieduma izpildes izdevumu summām, kā arī informācijas par kredītiestāžu apķīlātajām un pārskaitītajām summām automātiska apmaiņa starp Izpildu lietu reģistru un kredītiestādēm notiek vismaz vienu reizi katru darba dienu (599.1 panta astotā daļa). Tādējādi pastāvīgi tiek nodrošināta iespēja konkrēto piespiedu izpildes līdzekli piemērot, ņemot vērā aktuālo situāciju. Vienlaikus ar likumprojektu paredzēts, ka zvērinātam tiesu izpildītājam ir nepārtraukti pieejama aktuālā informācija par parādniekam apķīlāto naudas līdzekļu apmēru un attiecīgi noteikts pienākums sekot līdzi kredītiestāžu sniegtajai informācijai par apķīlāto līdzekļu apmēru un aktualizēt piedzenamās summas vai veikt citas izmaiņas kredītiestādēm dotajos rīkojumos, nodrošinot, lai depozīta kontā no kredītiestādēm saņemto naudas līdzekļu kopsumma nepārsniegtu parāda summas un sprieduma izpildes izdevumu segšanai nepieciešamo apmēru (599.1 panta septītā daļa). Pilnas rīkojuma apmaksas gadījumā, klienta konti atbrīvojami no bloķējošiem ierobežojumiem. Savukārt daļējas apmaksas gadījumā samazināmi finanšu līdzekļus apķīlājošie ierobežojumi par tādu summu, kāda tikusi pārskaitīta uz zvērināta tiesu izpildītāja kontu.Vienlaikus pieļaujot iespēju, ka izpildu lietā vienlaikus var tikt piemēroti vairāki piespiedu izpildes līdzekļi (piemēram, arī ieturējumi no parādniekam izmaksājamās darba samaksas), kā arī parāda nomaksai līdzekļus zvērināta tiesu izpildītāja kontā var ieskaitīt gan pats parādnieks, gan cita persona viņa vietā, likumprojektā noteikta prasība zvērinātam tiesu izpildītājam gadījumā, ja saņemtā naudas līdzekļu kopsumma pārsniedz parāda summas un sprieduma izpildes izdevumu segšanai nepieciešamo apmēru, zvērināts tiesu izpildītājs atmaksā parādniekam pār mēru apķīlātās summas (599.1 panta septītā daļa).Zvērinātu tiesu izpildītāju rīkojumu un kredītiestāžu sniegtās informācijas apstrādei likumprojektā noteikti atšķirīgi termiņi – zvērināta tiesu izpildītāja rīkojuma apstrādei kredītiestādē un atbildes sniegšanai uz to – viena darba diena, bet kredītiestāžu sniegto datu apstrādei un precizējoša satura rīkojumu došanai – trīs darba dienas. Minētais pamatojams ar apstākli, ka zvērināta tiesu izpildītāja rīkojuma apstrāde kredītiestādē plānota pilnībā automatizētā formā, neiesaistot procesā tieši kredītiestāžu darbiniekus. Savukārt kredītiestāžu sniegto datu izvērtēšanu zvērināta tiesu izpildītāja birojā iespējams nodrošināt vienīgi manuāli, ko, ievērojot būtisku izpildu lietu skaitu, objektīvi nav iespējams nodrošināt vienas darba dienas laikā.Šādu pašu apsvērumu dēļ likumprojektā atrunāts gadījums, kad automātiska informācijas apmaiņa nav iespējama un jāveic manuāla rīkojumu apstrāde (piemēram, tehnisku iemeslu dēļ, interneta resursu pārrāvuma dēļ u.c.). Šādā gadījumā informācijas apmaiņa par kredītiestādes apķīlātājām un pārskaitītajām summām veicama trīs darba dienu laikā no apstrādājamā rīkojuma saņemšanas (599.1 panta astotā daļa).Likumprojekts nosaka, ka, saņemot vairākus rīkojumus par piedziņas vēršanu uz parādnieka noguldījumiem vai šo noguldījumu apķīlāšanu, kredītiestāde izpilda tos secībā, kādā tie ievietoti Izpildu lietu reģistrā (599.1 panta devītā daļa). Šādas normas iekļaušana pamatojama ar apstākli, ka vienlaikus parāda piedziņa pret vienu un to pašu parādnieku var tikt veikta pēc vairākiem izpildu dokumentiem, kas izpildē atrodas pie dažādiem zvērinātiem tiesu izpildītājiem. Ņemot vērā minēto, ja kredītiestāde normatīvajos aktos noteiktajā kārtībā saņēmusi vairāku zvērinātu tiesu izpildītāju rīkojumus par piedziņas vēršanu uz kredītiestādes kontā esošiem parādnieka naudas līdzekļiem, saņemtie rīkojumi izpildāmi hronoloģiskā secībā pēc to saņemšanas kredītiestādē. Vispirms izpildāms tas zvērināta tiesu izpildītāja rīkojums, kurš Izpildu lietu reģistrā laikā ziņā ievietots agrāk.Ar likumprojektu paredzētais regulējums parādniekam nerada papildus ierobežojumus salīdzinājumā ar šobrīd spēkā esošo kārtību, kāda noteikta piedziņas vēršanai uz parādniekam piederošiem naudas līdzekļiem kredītiestādēs.Praksē objektīvu iemeslu dēļ nav iespējams pilnībā novērst situācijas, kad, vēršot piedziņu uz parādnieka naudas līdzekļiem kredītiestādēs, cita starp tiek apķīlātas arī tādas naudas summas, uz kurām saskaņā ar Civilprocesa likuma normām piedziņa nedrīkst tikt vērsta (Civilprocesa likuma 596. pants). Precīza informācija par parādnieka kredītiestādes kontā esošo naudas līdzekļu izcelsmi ir zināma vienīgi pašam parādniekam. Piedziņas vēršanu uz naudas līdzekļiem, uz kuriem nevar vērst piedziņu, iespējams novērst, ja parādnieks laicīgi zvērinātam tiesu izpildītājam iesniedz minēto informāciju, aktīvi interesējoties par savu izpildu lietu un izpildot Civilprocesa likumā parādniekam noteiktos pienākumus.Atzīstams, ka nav samērīgi uzlikt zvērinātam tiesu izpildītājam pienākumu katru reizi pirms rīkojuma došanas kredītiestādei par naudas līdzekļu apķīlāšanu iegūt informāciju par to, kādi naudas līdzekļi konkrētajā kontā tiek uzkrāti. Šāda kārtība paildzinātu nepieciešamo piespiedu izpildes līdzekļu piemērošanu, un būtiski kavētu vai pat padarītu neiespējamu sprieduma izpildi vispār.Sprieduma izpildes procesa ietvaros ir būtiska procesa dalībnieku aktīva līdzdarbība savu tiesību un likumisko interešu aizsardzībai. Problēma risināma, sadarbojoties zvērinātam tiesu izpildītājam un parādniekam. Proti, gadījumā, ja parādnieks nav laikus paziņojis zvērinātam tiesu izpildītājam par saviem ienākumu veidiem un, izpildot zvērināta tiesu izpildītāja rīkojumu, kredītiestāde ir apķīlājusi arī tādas summas, uz kurām piedziņa nav vēršama, piemēram, valsts sociālais pabalsts, parādniekam ir jāsazinās ar konkrēto zvērinātu tiesu izpildītāju, lai sniegtu precīzu informāciju par naudas summām, kādas konkrētā kredītiestādes kontā tiek ieskaitītas, un risinātu izveidojušos situāciju. Izpildes nodrošināšanai nepieciešamās informācijas apmaiņa elektroniskā formā caur Izpildu lietu reģistru atzīstama par drošu datu apmaiņas sistēmu. Datu nodošana un saņemšana caur Izpildu lietu reģistru ļauj rīkojuma saņēmējam – kredītiestādei gūt pārliecību par to:- vai informācijas pieprasītājs ir zvērināts tiesu izpildītājs;- ka zvērināta tiesu izpildītāja lietvedībā ir izpildu lieta par parāda piedziņu no konkrētā kredītiestādes klienta (jo arī zvērinātam tiesu izpildītājam nav tiesību pieprasīt jebkāda veida informāciju par jebkuru personu).Papildus tam norādāms, ka Tiesu izpildītāju likuma 52. panta pirmā daļa stingri noteic, ka zvērināts tiesu izpildītājs, viņa palīgs un darbinieki nedrīkst izpaust trešajai personai ziņas par sastādītajiem aktiem un veiktajām amata darbībām, kā arī ziņas, kas iegūtas, veicot zvērināta tiesu izpildītāja profesionālo darbību. Šis noteikums ir spēkā arī pēc tam, kad viņi ir atstājuši savu amatu. Tiesu izpildītāju likuma 52. panta otrā daļa izsmeļoši noteic, kādos gadījumos un kādām personām zvērināts tiesu izpildītājs ir tiesīgs sniegt ziņas par veiktajām amata darbībām un sagatavotajiem aktiem. Tādējādi, izņemot Tiesu izpildītāju likuma 52. panta otrajā daļā noteiktos gadījumus, zvērināts tiesu izpildītājs vai viņa palīgi un darbinieki nav tiesīgi sniegt trešajām personām nekādas ziņas, kas iegūtas amata darbību ietvaros, tai skaitā ziņas, kas tiktu iegūtas no kredītiestādēm, vēršot piedziņu uz parādnieka noguldījumiem kredītiestādēs. |
| **3.** | **Projekta izstrādē iesaistītās institūcijas** | Latvijas Komercbanku asociācija un Latvijas Zvērinātu tiesu izpildītāju padome.Likumprojekts izskatīts un konceptuāli atbalstīts ar tieslietu ministra 2014. gada 23. maija rīkojumu Nr. 1-1/208 izveidotajā pastāvīgajā darba grupā Civilprocesa likuma grozījumu izstrādei. Minētajā darba grupā iekļauti pārstāvji no Tieslietu ministrijas, visu līmeņu tiesu instancēm, Latvijas Zvērinātu tiesu izpildītāju padomes, kā arī zvērinātu advokātu un augstskolu akadēmiskā personāla vidus. |
| **4.** | **Cita informācija** | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| **1.** | **Sabiedrības mērķgrupas, kuras tiesiskais regulējums ietekmē vai varētu ietekmēt** | Likumprojekts attiecas uz zvērinātiem tiesu izpildītājiem, kuriem turpmāk būs pienākums īstenot piespiedu izpildes līdzekli – piedziņas vēršana uz noguldījumiem kredītiestādes – likumprojektā noteiktajā kārtībā. Atbilstoši Ministru kabineta 2010. gada 19. janvāra noteikumiem Nr. 66 „Noteikumi par zvērinātu tiesu izpildītāju skaitu, viņu amata vietām, iecirkņiem un to robežām” maksimālais zvērinātu tiesu izpildītāju skaits ir 116.Tāpat likumprojekts attiecas uz kredītiestādēm, kuras izvēlēsies iespēju slēgt ar Tiesu administrāciju vienošanos par datu apmaiņu elektroniskā forma. Atbilstoši Latvijas Bankas mājas lapā publicētajai informācijai 2015. gada janvārī Latvijā reģistrēta 21 kredītiestāde (<http://www.bank.lv/publikacijas/gada-parskats/6-latvijas-republika-registreto-kreditiestazu-saraksts/2173>). Lai gan izpildu lietu dalībnieki (piedzinēji, parādnieki) nav likumprojekta tiešā mērķauditorija, likumprojekts netieši ietekmē izpildu lietu dalībniekus, jo tajā ietvertais regulējums samazina sprieduma izpildes izdevumu apmēru. Piedzinēju un parādnieku skaitlisko apmēru nav iespējams noteikt.  |
| **2.** | **Tiesiskā regulējuma ietekme uz tautsaimniecību un administratīvo slogu** | Likumprojektā ietvertajam tiesiskajam regulējumam ir pozitīva ietekme uz tautsaimniecību. Ieviešot praksē ar likumprojektu paredzēto kārtību piedziņas vēršanai un parādnieka noguldījumiem kredītiestādēs, paredzams, ka tiks paaugstināta spriedumu izpildes efektivitāte un tādējādi palielināts tās ietvaros piedzīto naudas līdzekļu apmērs, kas savukārt nodrošinās augstāku kreditoru interešu aizsardzības līmeni.Ieviešot datu apmaiņu elektroniskā formā tiktu paātrināts izpildes process kopumā, kā arī ietaupīti gan finanšu resursi, gan patērētais laiks. Atbilstoši likumprojektā paredzētajam tajos gadījumos, kad kredītiestāde būs noslēgusi vienošanos ar Tiesu administrāciju par datu apmaiņu elektroniskā formā, zvērinātam tiesu izpildītājam rīkojums kredītiestādei par parādnieka noguldījumu apķīlāšanu būs jānodod kredītiestādes informācijas sistēmai, izmantojot Izpildu lietu reģistra sistēmā tam īpaši paredzētu funkcionalitāti. Savukārt kredītiestādei informācija jāsniedz automatizēti no kredītiestādes informācijas sistēmas Izpildu lietu reģistram.Kredītiestāžu rīcībā nav precīzu datu par kredītiestādes vidējām izmaksām, kādas rodas, lai šobrīd manuāli apstrādātu zvērinātu tiesu izpildītāju rīkojumus un sniegtu uz tiem atbildes. Katras kredītiestādes darba apjoms ir atšķirīgs un atkarīgs gan no kredītiestādes klientu skaita un attiecīgi – saņemto zvērinātu tiesu izpildītāju rīkojumu skaita.  |
| **3.** | **Administratīvo izmaksu monetārs novērtējums** | Administratīvo izmaksu monetāru aprēķinu nav iespējams veikt. Katras kredītiestādes darba apjoms, apstrādājot zvērinātu tiesu izpildītāju rīkojumus, ir atšķirīgs un atkarīgs gan no kredītiestādes klientu skaita un attiecīgi – saņemto zvērinātu tiesu izpildītāju rīkojumu skaita, gan katras individuālās kredītiestādes darba organizācijas kredītiestādes ietvaros. Tāpat šobrīd nav iespējams sniegt datus par izmaksām, kādas kredītiestādei varētu rasties saistībā ar nepieciešamību veikt izmaiņas kredītiestādes informācijas sistēmās gadījumā, ja kredītiestāde vēlēsies slēgt vienošanas ar Tiesu administrāciju par turpmāku datu apmaiņu elektroniskā vidē. Tiesu administrācija sadarbībā ar biedrību „Latvijas Komercbanku asociācija” veic darbu pie Izpildu lietu reģistra informācijas sistēmas un kredītiestāžu informācijas sistēmu funkcionālā apraksta projekta izstrādes, uz kura pamata tiks balstīta konkrētās datu apmaiņas funkcionalitātes izstrāde. |
| **4.** | **Cita informācija** | Nav. |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016.** | **2017.** | **2018.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 209 073 | 38 281 | 38 281 |
| 2.1. valsts pamatbudžets | 0 | 0 | 209 073 | 38 281 | 38 281 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -209 073 | -38 281 | -38 281 |
| 3.1. valsts pamatbudžets |  |  | -209 073 | -38 281 | -38 281 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai nodrošinātu likumprojekta „Grozījumi Civilprocesa likumā” ieviešanu, paredzēts 2016. gadā izstrādāt Izpildu lietu reģistra datu apmaiņas *web* servisu zvērinātu tiesu izpildītāju un kredītiestāžu elektroniskai informācijas apmaiņai, iegādāties atbilstošus tehnoloģiskos resursus un Izpildu lietu reģistra banku servisa lietotāju atbalstam un administrēšanas funkciju nodrošināšanai Tiesu administrācijā izveidot vienu jaunu Izpildu lietu reģistra nodaļas informācijas sistēmu administratora amata vietu ar 2016. gada 1. jūliju (19.5 amatu saime, IV A līmenis, 12.algu grupa).

|  |  |
| --- | --- |
| **Kopā izdevumi**  | **Tieslietu ministrijas****budžeta apakšprogrammā 03.01.00 Tiesu administrēšana****2016.gadā - EUR 209 073**, tai skaitā, ikgadējie izdevumi EUR 19 177, vienreizējie izdevumi EUR 189 933. **2017.gadā un turpmākajos gados - EUR 38 281.** |

|  |  |
| --- | --- |
|  **Atlīdzība****{IKK 1000}:** | **2016.gadā:** **EUR 15 266**, tai skaitā atalgojums EUR 11 858Darba samaksa (IKK 1100) – viens Izpildu lietu reģistra informācijas sistēmu administrators x EUR 1647 mēnešalga x 6 mēneši – EUR 9882;Piemaksa par papildu darbu (IKK 1140 ) 10% apmērā no plānotās mēnešalgu kopsummas – EUR 988, Prēmijas un naudas balvas (IKK 1140 ) 10% apmērā no plānotās mēnešalgu kopsummas – EUR 988;Darba devēja valsts sociālās apdrošināšanas iemaksas (IKK 1200) 23,59% EUR 2914; Pabalsti un kompensācijas (IKK 1200) – 5% apmērā no plānotās mēnešalgu kopsummas – EUR 494. |
| **Preces un pakalpojumi {IKK 2000}:** | **2016.gadā:** **EUR 4 051** tai skaitā, ***vienreizējie izdevumi*****EUR 177** monitora iegādei (1 monitors x EUR 177 (cena atbilstoši pēdējai veiktajai iegādei) un ***ikgadējie izdevumi -*** uzturēšanas izdevumi vienai izveidotajai amata vietai un sistēmas uzturēšanai **EUR 3 874** tai skaitā:IKK 2210 - sakaru pakalpojumu izdevumi - EUR 85 (telefons, vidēji vienam darbiniekam mēnesī EUR 14,23 x 1 darbinieks x 6 mēneši); IKK 2220 - izdevumi par komunālajiem pakalpojumiem - EUR 128 (vidēji vienam darbiniekam mēnesī EUR 21,34 x 1 darbinieks x 6 mēneši); IKK 2250 - informācijas tehnoloģiju pakalpojumi - EUR 3 570 (ILR banku servisa serveru infrastruktūras uzturēšanas izmaksas mēnesī EUR 580,83 x 6 mēneši un vienas datorizētās darba vietas uzturēšanas, administrēšanas un atbalsta pakalpojumi saskaņā ar līgumu EUR 14,21 x 6 mēneši); IKK 2310 - biroja preces - EUR 49 - (vidēji vienam darbiniekam mēnesī EUR 8,17 x 1 darbinieks x 6 mēneši); IKK 2350 - saimniecības materiāli - EUR 42 (vidēji vienam darbiniekam mēnesī EUR 6,98 x 1 darbinieks x 6 mēneši). |
| **Kapitālie izdevumi {IKK 5000}:** | **2016.gadā**: ***Vienreizējie izdevumi*** - **EUR 189 756**1) Izpildu lietu reģistra banku servisa funkcionalitātes izstrāde (IKK 5140) – EUR 124 436;2) Izpildu lietu reģistra banku servisa tehnoloģiskie resursi – EUR 64 607, tai skaitāIKK 5238 – EUR 43 560Frontend serveri - virtuālās mašīnas - 8GB RAM, 80GB HDD, 1 CPU (4-8 Cores) 3 gab. x EUR 4840 par vienu = EUR 14 520 unDB Serveri 32GB RAM, 400GB HDD disku masīvu, 2 CPU 2 gab. x EUR 14 520 par vienu = EUR 29 040;IKK 5121- EUR 21 047WinSvrWeb edition 2012 OLP NL Gov 2Proc 3 gab. x EUR 726 par vienu = EUR 2 178WinSvr 2012 Std vai Datacenter priekš SQL 1 gab. x 1341 = EUR 1 341SQLSvrEntCore LicSAPk OLP 2Lic NL Gov CoreLic Qlfd/ Produkta kods: 7JQ-00314 1 gab. x 17528 = EUR 17 528;3) IKK 5238 Vienas darba vietas aprīkojums EUR 713 (1 sistēmbloks x EUR 713 (cena atbilstoši pēdējai veiktajai iegādei)). |
| **Atlīdzība****{IKK 1000}:** | **2017.gadā un turpmākajos gados** :**EUR 30 532**,tai skaitā atalgojums EUR 23 716;Darba samaksa (IKK 1110) – viens Izpildu lietu reģistra informācijas sistēmu administrators x EUR 1647 mēnešalga x 12 mēneši – EUR 19 764;Piemaksa par papildu darbu (IKK1140) 10% apmērā no plānotās mēnešalgu kopsummas – EUR 1976,Prēmijas un naudas balvas (IKK 1140) 10% apmērā no plānotās mēnešalgu kopsummas – EUR 1976;Darba devēja valsts sociālās apdrošināšanas iemaksas (IKK 1200) 23,59% EUR 5828; Pabalsti un kompensācijas (IKK1200) – 5% apmērā no plānotās mēnešalgu kopsummas – EUR 988. |
| **Preces un pakalpojumi {IKK 2000}:** | **2017.gadā un turpmākajos gados** – uzturēšanas izdevumi vienai izveidotajai amata vietai Tiesu administrācijā un sistēmas uzturēšanai **EUR 7 749**, tai skaitā IKK - 2210 sakaru pakalpojumu izdevumi - EUR 171 (telefons vidēji vienam darbiniekam EUR 14,23 x 1 darbinieks x 12 mēneši); IKK 2220 - izdevumi par komunālajiem pakalpojumiem EUR 256 (vidēji vienam darbiniekam EUR 21,34 x 1 darbinieks x 12 mēneši);IKK 2250 informācijas tehnoloģiju pakalpojumi -EUR 7 140 (ILR banku servisa serveru infrastruktūras uzturēšanas izmaksas mēnesī EUR 580,83 x 12 mēneši un vienas datorizētās darba vietas uzturēšanas, administrēšanas un atbalsta pakalpojumi saskaņā ar līgumu EUR 14,21 x 12 mēneši);IKK 2310 biroja preces EUR 98 (vidēji vienam darbiniekam EUR 8,17 x 1 darbinieks x 12 mēneši),IKK 2350 saimniecības materiāli EUR 84 (vidēji vienam darbiniekam mēnesī EUR 6,98 x 1 darbinieks x 12 mēneši). |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Jautājumu par papildus nepieciešamo finansējumu Tieslietu ministrijai budžeta apakšprogrammā 03.01.00 Tiesu administrēšana 2016. gadam 209 073 *euro* apmērā un 2017. gadam un turpmāk katru gadu 38 281 *euro* apmērā izskatīt Ministru kabinetā likumprojekta „Par valsts budžetu 2016. gadam” un likumprojekta „Par vidēja termiņa budžeta ietvaru 2016., 2017. un 2018. gadam” sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| **1.** | **Nepieciešamie saistītie tiesību aktu projekti** | Minētās ieceres īstenošanai vienlaikus veicami grozījumi Kredītiestāžu likumā, ļaujot datu izsniegšanai ieviest tiešsaistes risinājumu kredītiestādēm, kas noslēgušas vienošanos par elektronisko datu apmaiņu.Latvijas Komercbanku asociācija darba grupas sagatavotos grozījumus Kredītiestāžu likumā 2014. gada 9. decembrī tālākas virzības nodrošināšanai iesniegusi Finanšu ministrijā. Sazinoties ar Finanšu ministriju, noskaidrots, ka Finanšu ministrija sagatavotos grozījumus konceptuāli atbalsta un kā likumprojektu plāno patstāvīgi sagatavot un noteiktā kārtībā iesniegt izskatīšanai Ministru kabinetā. |
| **2.** | **Atbildīgā institūcija** | Tieslietu ministrija un Finanšu ministrija. |
| **3.** | **Cita informācija** | Nav. |
|  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |
|  |
| **VI. Sabiedrības līdzdalība un komunikācijas aktivitātes** |
| **1.** | **Plānotās sabiedrības līdzdalības un komunikācijas aktivitātes saistībā ar projektu**  | Likumprojekts izstrādāts, konsultējoties ar Latvijas Zvērinātu tiesu izpildītāju padomi, ņemot vērā apstākli, ka minētā padome ir Latvijā praktizējošo zvērinātu tiesu izpildītāju pārstāvības institūcija, un Latvijas Komercbanku asociāciju. |
| **2.** | **Sabiedrības līdzdalība projekta izstrādē**  | Likumprojekts izstrādāts biedrības „Latvijas Komercbanku asociācija” un Latvijas Zvērinātu tiesu izpildītāju padomes kopīgi izveidotas zvērinātu tiesu izpildītāju un kredītiestāžu datu elektroniskās apmaiņas projekta darba grupas ietvaros. Kredītiestāžu viedoklis attiecībā uz vēlamo sadarbības modeli sprieduma izpildei nepieciešamo datu izsniegšanai uzklausīts minētās darba grupas ietvaros. |
| **3.** | **Sabiedrības līdzdalības rezultāti**  | Biedrība „Latvijas Komercbanku asociācija” un Latvijas Zvērinātu tiesu izpildītāju padome atbalsta likumprojektā ietverto regulējumu. |
| **4.** | **Cita informācija** | Nav. |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| **1.** | **Projekta izpildē iesaistītās institūcijas**  | Likumprojekta izpildi atbilstoši spriedumu izpildes procesa regulējošos normatīvajos aktos nostiprinātajai kompetencei nodrošinās zvērināti tiesu izpildītāji, kā arī kredītiestādes, kuras izvēlēsies izmantot iespēju ar Tiesu administrāciju slēgt vienošanos par datu izsniegšanu elektroniskā formā.Izpildu lietu reģistra turētāja funkcijas saskaņā ar Tiesu izpildītāju likuma 156.1 panta trešo daļu īsteno Tiesu administrācija. |
| **2.** | **Projekta izpildes ietekme uz pārvaldes funkcijām un institucionālo struktūru.****Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem**  | Ar likumprojektu netiek paplašinātas institūcijām normatīvajos aktos noteiktās funkcijas.Likumprojekts neparedz jaunu institūciju izveidi vai esošo institūciju likvidāciju vai reorganizāciju. |
| **3.** | **Cita informācija** | Nav. |

Iesniedzējs:

Tieslietu ministrijas

valsts sekretārs R. Kronbergs

02.03.2015. 12.27

5140

E.Timpare,

67036829, evija.timpare@tm.gov.lv